b"\n_START_ARTICLE_\nBhadaur\n_START_SECTION_\nRages de Bhadaur\n_START_PARAGRAPH_\nEls sobirans de Bhadaur eren del grup dels pulkhians. La dinastia era la Sidhu (de la tribu sidhu-brar la m\xc3\xa9s poderosa dins els clans jats al sud del Sutlej) descendent de Phul, l'ancestre de totes les fam\xc3\xadlies phulkianes; Phul va deixar sis fills; el seu fill gran Tiloka o Tilok Singh fou l'ancestre de les cases reials de Nabha, Jind i Badrukhan. El seu fill Suk Chain que inicialment nom\xc3\xa9s era un notable rural, va fundar Balanwali i va dominar alguns territoris en la confusi\xc3\xb3 que va seguir a la invasi\xc3\xb3 d'Ahmad Shah Durrani despr\xc3\xa9s del 1747; a la seva mort el 1751 la ciutat de Balanwali va passar al seu fill gran Alam Shah; Badrukhan va passar al seu fill segon Gajpat Singh; i el tercer Bulaki va rebre Dyalapura. El segon fill de Phul, Rama o Ram Singh, fou el pare de sis fills dels quals Dunna, Ala Singh i Bakhta foren els ancestres de les cases reials de Bhadaur, Patiala i Malaudh les m\xc3\xa9s importants del Cis-Sutlej; col\xc2\xb7lateralment descendent de Phul va estar connectats amb les cases de Faridkot, Kaithal, Arnauli, Jhumba, Saddhuwal, i Attari (aquest darrer feu al nord del Sutlej). Tilok i Ram Singh foren bene\xc3\xafts com a lluitadors pel mateix Guru Gobind Singh en un edicte de 2 d'agost de 1696. L'estat va romandre independent fins al maig de 1809 quan fou posat formalment sota protectorat brit\xc3\xa0nic. El 1857 fou agregat a Patiala i va quedar mediatitzat."